# data[].attributes.headline
นักเรียนสามารถอธิบายคว

# data[].attributes.body
นักเรียนสามารถอธิบายความหมายและหลักการประชาธิปไตยได้ K

นักเรียนสามารถยกตัวอย่างพฤติกรรมที่สอดคล้องกับหลักการประชาธิปไตยในชีวิตประจำวันได้ P

นักเรียนเห็นคุณค่าและความสำคัญของการอยู่ร่วมกันในระบอบประชาธิปไตย A

# data[].attributes.headline
ขั้นนำเข้าสู่บ

# data[].attributes.body
ขั้นนำเข้าสู่บทเรียน (5 นาที)

1. ครูและนักเรียนสนทนาร่วมกันเพื่อกระตุ้นความสนใจของนักเรียน โดยครูให้นักเรียนดูวิดีโอเกี่ยวกับประชาธิปไตย

https://youtu.be/-zRkOzZsS8A?si=WTBauHiWsOwlNrX4

2. ครูถามคำถามนักเรียน

2.1 ถ้านักเรียนไม่มีสิทธิ์เลือกตั้งชีวิตประจำวันของคนจะต่างจากตอนนี้อย่างไร ?

แนวคำตอบ : เราไม่สามารถเลือกผู้นำเองได้, ความเห็นของเราจะไม่ถูกนับ

2.2  ถ้าผู้คนไม่สามารถแสดงความคิดเห็นได้ ชีวิตประจำวันจะเปลี่ยนไปอย่างไร ?

แนวคำตอบ : เราอาจไม่ได้ยินความเห็นหรือปัญหาอื่นๆ, คนอาจไม่ปลอดภัยในการใช้ชีวิต

ครูนำเข้าสู่บทเรียน วันนี้ครูจะพาพวกเรามาเรียนรู้ความหมายและหลักการประชาธิปไตย

ขั้นกิจกรรมการเรียนรู้ (20 นาที)

1. ครูบรรยายความหมายและหลักการประชาธิปไตย โดยใช้สื่อ Power Point

2. ครูถามคำถามกระตุ้นความคิด

2.1 ทำไมการที่ทุกคนมีสิทธิ์ออกเสียงเลือกตั้งจึงสำคัญต่อการอยู่ร่วมกันในสังคม ?

แนวคำตอบ : ทุกคนมีส่วนร่วมในการตัดสินใจเรื่องสาธารณะ

2.2 ถ้าเราใช้สิทธิและเสรีภาพโดยไม่รับผิดชอบ จะเกิดผลเสียอย่างไร ?

แนวคำตอบ : อาจทำให้เกิดความขัดแย้งหรือความไม่เป็นธรรม, การละเมิดสิทธิของผู้อื่น

3. กิจกรรม เกม “ประชาธิปไตยคืออะไร” ครูให้นักเรียนเลือกภาพหรือข้อความที่ตรงกับหลักการประชาธิปไตย

3.1 อุปกรณ์/สื่อ

- สไลด์ Power Point ความหมายและหลักการประชาธิปไตย

- บัตรภาพ/ข้อความเกี่ยวกับประชาธิปไตย และที่ไม่เกี่ยวข้องกับประชาธิปไตย

- นาฬิกาจับเวลา

- กระดาษฟลิปชาร์ตสำหรับสรุปความคิดกลุ่ม

- ปากกาเมจิก

3.2 ครูแบ่งกลุ่มให้นักเรียนเป็นกลุ่มย่อย 3-4 คน จับตามความสมัครใจ

3.3 ครูแจกบัตรภาพ/ข้อความ ที่เกี่ยวข้องกับประชาธิปไตย และที่ไม่เกี่ยวข้องกับประชาธิปไตย

- ให้นักเรียนเลือกบัตรภาพ/ข้อความที่จะสะท้อนหลักการประชาธิปไตยและอธิบายเหตุผล

4. ครูชี้แจงรายละเอียดในการทำกิจกรรมดังนี้

4.1 ให้นักเรียนแต่ละกลุ่มเลือกภาพ/ข้อความที่สะท้อนหลักการประชาธิปไตยและอธิบายเหตุผลอย่างถูกต้อง กลุ่มละ 2 ใบ

4.2 ครูจับเวลา 10 นาที

4.3 เมื่อครบเวลาครูให้นักเรียนแลกเปลี่ยนความคิดเห็นในกลุ่มย่อย 5 นาที

4.4 ครูให้แต่ละกลุ่มสรุปบัตรภาพที่เลือกพร้อมอธิบายเหตุผล

4.5 ครูฟังและตั้งคำถามเพิ่มเติม  ทำไมภาพนี้สะท้อนหลักประชาธิปไตย ?

5. ครูให้ตัวแทนนักเรียนสรุปกิจกรรม “จากกิจกรรมนี้นักเรียนได้เรียนรู้อะไรบ้าง”

6. ครูสรุปกิจกรรม “จากกิจกรรมนี้นักเรียนทุกกลุ่มได้ช่วยกันเลือกภาพ/ข้อความที่สะท้อนถึงหลักการประชาธิปไตย พร้อมทั้งอธิบายเหตุผลได้อย่างดี ครูเห็นว่านักเรียนเข้าใจมากขึ้นว่า ประชาธิปไตยไม่ใช่แค่คำพูด แต่เป็นการปฏิบัติ เช่น การเคารพสิทธิผู้อื่น การมีส่วนร่วม และการยอมรับความคิดเห็นที่แตกต่าง ซึ่งสิ่งเหล่านี้นักเรียนสามารถนำไปใช้ได้ทั้งในห้องเรียนและในชีวิตประจำวัน ครูชื่นชมทุกคนที่ร่วมมือและตั้งใจในกิจกรรมครั้งนี้ค่ะ”

ขั้นสรุป (5 นาที)

1. ครูให้นักเรียนช่วยกันทำ Mind Map เรื่องประชาธิปไตย ความหมาย และหลักการของประชาธิปไตย

2. ครูสรุปกิจกรรม “ประชาธิปไตยคือ การปกครองที่อำนาจสูงสุดเป็นของประชาชน ประชาชนมีสิทธิและเสรีภาพในการแสดงความคิดเห็น การเลือกผู้แทน และการมีส่วนร่วมในการตัดสินใจทางการเมือง เพื่อความเท่าเทียม ความยุติธรรม และประโยชน์ส่วนรวมของสังคม”

# data[].attributes.headline
สื่อการเรียนรู

# data[].attributes.body
สื่อการเรียนรู้และแหล่งเรียนรู้

1. วิดีโอเกี่ยวกับประชาธิปไตย

2. Power Point เรื่อง ความหมายและหลักการประชาธิปไตย

3. สื่อการเรียนรู้บัตรภาพ/ข้อความเกี่ยวกับประชาธิปไตย และที่ไม่เกี่ยวข้องกับประชาธิปไตย

# data[].attributes.headline
นักเรียนสามารถอธิบายคว

# data[].attributes.body
นักเรียนสามารถอธิบายความหมายและหลักการประชาธิปไตยได้ (K)

วิธีการประเมิน การทำกิจกรรมกลุ่ม การตอบ คำถาม เรื่องความหมายและหลักการประชาธิปไตย

เครื่องมือที่ใช้ในการประเมิน สังเกตพฤติกรรมการตอบคำถามและแบบประเมินกิจกรรมกลุ่ม

เกณฑ์การประเมิน (3ระดับ)

3 = อธิบายได้ถูกต้องครบถ้วน

2 = อธิบายได้บางส่วน

1 = อธิบายไม่ได้เลย

นักเรียนสามารถยกตัวอย่างพฤติกรรมที่สอดคล้องกับหลักการประชาธิปไตยในชีวิตประจำวันได้ (P)

วิธีการประเมิน การทำกิจกรรมกลุ่มการอภิปรายกตัวอย่าง พฤติกรรมที่สอดคล้องกับหลักการประชาธิปไตย

เครื่องมือที่ใช้ในการประเมิน สังเกตพฤติกรรมการทำงานกลุ่ม และแบบประเมินกิจกรรมกลุ่ม

เกณฑ์การประเมิน (3ระดับ)

3 = ยกตัวอย่างได้ถูกต้องและเหมาะสมหลายตัวอย่าง

2 = ยกตัวอย่างได้บางส่วน

1 = ยกตัวอย่างไม่ได้

นักเรียนเห็นคุณค่าและความสำคัญของการอยู่ร่วมกันในระบอบประชาธิปไตย (A)

วิธีการประเมิน การทำกิจกรรมกลุ่มการสะท้อนควาคิดเห็นเกี่ยวกับความสำคัญของการอยู่รวมกันในระบอบประชาธิปไตย

เครื่องมือที่ใช้ในการประเมิน สังเกตพฤติกรรมการทำงานกลุมและแบบประเมินการสะท้อนความคิดเห็น

เกณฑ์การประเมิน (3ระดับ)

3 = เห็นคุณค่าและอธิบายเหตุผลได้ชัดเจน

2 = เห็นคุณค่าแต่ให้เหตุผลได้บางส่วน

1 = ไม่สามารถสะท้อนความคิดเห็นได้

# data[].attributes.headline
การสร้างความเข้าใจประชาธิปไตย
การออกเสียงเลือกตั้ง สำหรันนักเรียน
ระดับชั้นมัธยมศึกษาตอนปลาย

# data[].attributes.subject
การสร้างความเข้าใจประชาธิปไตย
การออกเสียงเลือกตั้ง สำหรันนักเรียน
ระดับชั้นมัธยมศึกษาตอนปลาย

# data[].attributes.body
ฐานที่ 1 : ความหมายและหลักการประชาธิปไตย

ทุกคนเคยคิดไหมว่าทำไมบางประเทศถึงมีความสงบเรียบร้อย ประชาชนมีเสรีภาพในการแสดงความคิดเห็นและการเลือกผู้นำ สิ่งเหล่านี้เกิดขึ้นได้เพราะระบอบการปกครองที่เรียกว่า ประชาธิปไตย วันนี้เราจะมาทำความเข้าใจว่าประชาธิปไตยคืออะไร มีหลักการสำคัญอย่างไร และเกี่ยวข้องกับชีวิตประจำวันของเราอย่างไร

มาตรฐานการเรียนรู้

มาตรฐาน ส 2.2 เข้าใจระบบการเมืองการปกครองในสังคมปัจจุบัน ยึดมั่น ศรัทธา และธำรงรักษาไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุข

ตัวชี้วัด

ส 2.2 ม.3/3 วิเคราะห์รัฐธรรมนูญฉบับปัจจุบันในมาตราต่างๆ ที่เกี่ยวข้องกับการเลือกตั้ง การมีส่วนร่วม และการตรวจสอบการใช้อำนาจรัฐ

สาระสำคัญ

ความหมายของประชาธิปไตย
“ประชาธิปไตย” ตรงกับคำในภาษาอังกฤษว่า Democracy ซึ่งมาจากศัพท์ภาษากรีกว่า Demos หมายถึงประชาชน กับ Kratien หมายถึง การปกครอง ดังนั้นประชาธิปไตยหรือ democracy จึงหมายถึงการปกครองโดยประชาชน โดยอำนาจสูดสุดในการปกครองจะมาจากประชาชน และรัฐบาลจะคงอยู่ในอำนาจต่อไปได้เมื่อวาระสิ้นสุดลง ก็ต่อเมื่อประชาชนผู้เลือกตั้งเห็นว่ารัฐบาลสามารถสนองตอบต่อเจตนารมณ์ของประชาชนได้อย่างมีประสิทธิภาพเท่านั้น

หลักการของประชาธิปไตย
ประชาธิปไตยมีพื้นฐานอยู่บนความเชื่อในความสำคัญและศักดิ์ศรีของปัจเจกบุคคล ความเชื่อในความเสมอภาคของมนุษย์ และความเชื่อในความจำเป็นที่จะต้องมีความเป็นอิสรเสรี ประชาธิปไตยจึงประกอบด้วยหลักการต่างๆ ดังต่อไปนี้
1. เสรีภาพ (Liberty) คืออิสรภาพของบุคคลที่จะกระทำการอย่างใดอย่างหนึ่งตามความประสงค์ของตนโดยไม่อยู่ภายใต้การกดขี่ของรัฐ เว้นแต่อยู่ภายใต้กรอบกติกาที่กฎหมายกำหนดไว้ เพื่อป้องกันการล่วงละเมิดสิทธิและเสรีภาพของบุคคลอื่น ในหลักประชาธิปไตย เสรีภาพคือกุญแจสำคัญที่จะนำไปสู่ความก้าวหน้าของสังคม

2. ความเสมอภาค (Equality) คือความเท่าเทียมกันของคนในสังคม เป็นความเท่าเทียมกันในความเป็นมนุษย์ และเท่าเทียมกันในฐานะที่เป็นสมาชิกของสังคมเหมือนกัน มีศักดิ์ศรี เกียรติยศ และมีคุณค่าในความเป็นคนอย่างเดียวกัน ความเสมอภาคประกอบไปด้วย
2.1 ความเสมอภาคในความเป็นมนุษย์
2.2 ความเสมอภาคตามกฎหมาย
2.3 ความเสมอภาคในด้านโอกาส
2.4 ความเสมอภาคในทางการเมือง
2.5  ความเสมอภาคในการใช้สิทธิเลือกตั้ง
2.6 ความเสมอภาคในการสมัครรับเลือกตั้ง
2.7 ความเสมอภาคในทางเศรษฐกิจ
3. อำนาจอธิปไตยเป็นของปวงชน (Popular Sovereignty) คือ ปัจจัยที่เชื่อว่าสังคมก่อตั้งขึ้นโดยความยินยอมของประชาชน ในการที่จะให้อำนาจอธิปไตยของสังคมส่วนรวมเข้ามาแทนที่เสรีภาพธรรมชาติ โดยทุกคนจะมีส่วนในอธิปไตยนั้นๆ เท่าเทียมกัน ตามหลักการนี้ การปกครองในระบอบประชาธิปไตยจึงเป็นการปกครองที่ประชาชนเป็นทั้งผู้ปกครอง และผู้ถูกปกครอง ในระบอบประชาธิปไตย เนื่องจากผู้ปกครองมาจากการเลือกตั้งโดยยึดหลักการเสียงข้างมาก จึงมีสิทธิอำนาจอันขอบธรรมในการปกครองประเทศเพราะได้รับสิทธิจากผู้ถูกปกครองโดยตรง
4. หลักการเสียงข้างมากที่คุ้มครองเสียงข้างน้อย (The Rule of Majority) เนื่องจากในระบอบประชาธิปไตย ประชาชนทุกคนมีสิทธิในการตัดสินใจปัญหาบ้านเมืองไม่ว่าจะโดยตรงหรือผ่านผู้แทนราษฎร  ซึ่งในความเป็นจริงประชาชนทุกคนย่อมมีความคิดเห็นไม่ตรงกัน ดังนั้นเพื่อเป็นการตัดสินปัญหาจึงต้องยึดเสียงข้างมากที่มีต่อเรื่องนั้นๆ เป็นเกณฑ์ในการตัดสิน